यह पूछे जाने पर कि क्या उम्मीद की जाए कि इन फिल्मों में राष्ट्रीय पुरस्कार विजेता आपकी पत्नी विद्या भी होंगी, सिद्धार्थ ने आईएएनएस से कहा, “दरअसल, एक परिवार के रूप में हमने पेशेवर और व्यक्तिगत काम को अलग रखने का निर्णय लिया है और यह हमारे लिए अच्छा है, क्योंकि इस तरह हम एक दूसरे को अच्छी तरह जान सकते हैं।”तो क्या अपने भाइयों को भी इन फिल्मों में नहीं लेंगे?जवाब में उन्होंने कहा, “हां, हम सभी अपने रास्तों पर हैं, लेकिन हम जो कुछ भी करते हैं, उसके लिए एक दूसरे के प्रति बहुत ही सहयोगात्मक हैं।” उनकी हाल ही में रिलीज होने वाली फिल्मों में आमिर खान अभिनीत अंतरिक्ष यात्री राकेश शर्मा के जीवन पर बनने वाली फिल्म, विजेंद्र सिंह नामक व्यक्ति के जीवन पर बनने वाली फिल्म, जिसमें वह उत्तराखंड की बाढ़ में अपनी पत्नी लीला को खो देता है और एक अन्य फिल्म एक किताब पर आधारित है।